Aalborgs Stifts Adresseavis, 1818-01-31
Indbydelse til et offenligt Biblioteks Anlæg for Aalborg Stift og Amt. For Videnskabsmanden, som begierlig foröger sin Indsigter og söger nyt Stof til Granskning; for Embedsmanden, der önsker vederqvægende Aands Næring og Adsprædelse efter byrdefulde trættende Forretninger, og for Borgeren, der föler Trang til at underrettes om Meget, han under sine daglige Sysler og Arbeider, med Held kunne anvende og benytte, var det altid et föleligt Savn, at mangle Adgang til et Bibliothek, hvor Man efter sin Fornödenhed, Trang og Lyst kunne hente undervisende og morende Læsning. I Sielland, hvor Man fra Hovedstadens rigt forsynede offentlige Bogsamlinger uden stor Vanskelighed kunde finde Understöttelse for videnskabelige Arbeider, er desuagtet ved kongelig Understöttelse og Biskoppens virksomme Omhue et betydeligt Bibliotek samlet for Stiftets Geistlighed og til flittig Brug opstillet i Roskilde Domkirke. I Fyen fandt Biskoppens og Stiftsprovstens Forslag til en lignende Indretning for 4 Aar siden saa almindelige Bifald, at Verdslige og Geistlige kappedes ikke blot i Stiftet, men overalt i Landet, om at understötte et saa priseligt og gavnligt Foretagende med den ædleste Velvillie. Formuende sendte Penge: den Lærde og Ulærde ydede Böger; Videnskabernes og al Vidensakbeligheds gavmilde Velynder, Geheimeraad Bülow, grundfæstede Anlægget ved en betydelig Gave; Kammerherre Bille Brahe og flere fyenske Hædersmænd forögede denne Kapital og herlig og frodig Væxt fremblomstrer nu denne Indretning ved den kyndige og utrættelige virksomme Bestyrers omhyggelige Pleie, til uberegnelig Velsignelse for Videnskabeligheds Udbredelse blandt værende og vordende Slægter. Alt eier Samlingen over 11000 Bind i alle Videnskabers Grene, og ugentlig henter enhver Stiftets Beboer, uanseet af hvad Stand, Næring for sin Aand fra denne Bogsamling. I Iylland, hvor Savnet er langt föleligere, Afstanden fra Videnskabernes Sæde fiernere og Leiligheden til at erholde Læsning vanskeligere; hvor Videnskabsmanden aldeles ikke kan erholde nogen Understöttelse, eller nogen Laan af Böger til videnskabelige Arbeider, har Man længe, og med störste Föie, önsket en saadan Indretning aabnet, der kunde oplive og underholde Sands for Videnskabelighed, opmuntre til Fortsættelse af vel begyndt studering og lærd Dannelse, og tillige yde underholdende lærerig Læsning for den ulærde, men derfor ikke uddannede Statsborger. Og hvorfor skulde Man ikke og troe, at Anlægget her vilde finde ligeså velvillig understöttende Deeltagelse, som andensteds? Erfaring, endog her i stiftet, stadfæster fuldelige dette. Allerede for 10 Har siden Oprettedes den thyelandske Provindsial - Bibliotek, og den nylig udgivne bogfortegnelse vidner om den værdige stiftere Held I at see sit Önske opfyldt, ved gaver at ordne til Amtets Brug en net lille Samling af almennyttig Skrifter. Mod udelukkelse af lærde videnskabelige Værker, Vi tage derfor ei i Betænkning med fast Tillid til almeenaand og varm Iver hos Enhver Stand for at virke med os til et gavnligt Öiemeds opnåelse, at foreslaae Indretningen af et offentligt Bibliotek i Aalborg, hvor Enhver i Amtet og stiftet, som önskar det, frit kan faae Bögen tillaans. Til Grund læg for denne stiftelse haves foruden Udsigt til offentlig Understöttelse, allerede en samling af flere, end 200 bind, meest af theologisk Indhold. Flere anmeldelser ere allerede indlöbne til os om Gaver af böger, naar vi vilde indbyde til dette Anlæg. Her findes så mange sande Videnskabs Dyrkere og Velyndere i vor Egn, der ere så mange duelige Embedsmænd her i stiftet og andensteds overalt i Landet, som i Aalborg Skole har lagt grunden til deres videnskabelige Dannelse; her gives saamange veltænkende og ædelmodigeformuende, som I Aalborg Bye og Stift har samlet deres Velstand, at vi meget måtte feile, hvis vi mistvivlede om almindelig Sands for og velgiörende Bidrag til Stiftelsens raske Fremvæxt. Enhvert ædeltænkende medborger, som erkiender Videnskabeligheds værd og ynder den Provinds og Egn, han skylder Liv, Opdragelse og Velstand, indbydes derfor til ved Gaver at understötte dette Anlæg, hvis Formaal er, som dets ældre Söstres, at vedligeholde udbrede og fornye Videnskabeligheds Aand i Provindsen.